**พลับแห้ง** (อังกฤษ: Dried persimmon) เป็นรูปแบบหนึ่งของขนมผลไม้อบแห้งแบบดั้งเดิมของเอเชียตะวันออก ชื่อในภาษาต่าง ๆ ได้แก่ ***ชื่อปิ่ง*** (จีน: 柿餅; shìbǐng), ***โฮชิงากิ*** (ญี่ปุ่น: 干し柿; hoshigaki), ***คดคัม*** (곶감; gotgam) และ ***ห่งโค*** (เวียดนาม: *hồng khô*) ตามธรรมเนียมแล้วนิยมทำในระหว่างฤดูหนาว โดยการตากแห้งพลับจีน พลับแห้งยังนำมาใช้ในการผลิตไวน์ ชา ตลอดจนผลไม้อื่น ๆ

การผลิต
-------

กระบวนการตากแห้งพลับใกล้กับภูเขาฟูจิในฟูจิโนมิยะ จังหวัดชิซูโอกะ ประเทศญี่ปุ่น
พลับแห้งทำมาจากพลับจีนสายพันธุ์ต่าง ๆ โดยปกติแล้วเมื่อพลับสุกจะมีลักษณะเปลือกบาง นุ่ม และมีรสหวาน แต่พลับที่นำมาตากแห้งจะเก็บเกี่ยวก่อนที่จะสุก ทำให้มีลักษณะแน่น มีรสขม และมีขนาดหดเล็ก

### ญี่ปุ่น

ในประเทศญี่ปุ่น พลับจะนำมาปอกเปลือกแล้วผูกด้วยด้ายแขวนแยกกัน หลังเริ่มแห้ง จะมีการนวดผลพลับ ทั้งหมดนี้ทำให้พลับแห้งของญี่ปุ่นมีรูปและรสสัมผัสที่ต่างจากพลับแห้งของญี่ปุ่นกับเกาหลี *อันโปะงากิ* (Anpo-gaki) เป็นพลับแห้งรูปแบบหนึ่งที่ทำให้แห้งโดยใช้กำมะถันรมควัน ทำให้ได้เนื้อสัมผัสชุ่มน้ำและนุ่ม

### เกาหลี

ในเกาหลี พลับจะถูกนำมาปอกเปลือก ทำให้แห้ง และผูกด้วยเชือกฟางจากข้าว *แซ็กกี* แล้วนำมาตากแห้งในพื้นที่รับแดดและมีลมผ่าน เช่น ชายคาของบ้านเรือน เมื่อสีของพลับเป็นสีน้ำตาลและส่วนนอกแข็ง จะนำเมล็ดออก จากนั้นทำการห่อและนำไปกดให้แบน หลังผ่านไปสามสัปดาห์ ที่ซึ่งผลพลับจะมีน้ำหนักเหลือเพียง 75% ของเดิม จะถูกคลุมด้วยฟางจากข้าว และนำไปเก็บรักษาในกล่องในที่เย็นจนกว่ากระบวนการตากแห้งจะเสร็จสิ้น และเกิดน้ำตาลพลับสีขาวเป็นผงเกิดขึ้นคลุมพลับที่แห้งแล้ว พลับแห้งเป็นของขึ้นชื่อประจำเมืองซังจูในจังหวัดคย็องซังเหนือ

สารอาหาร
--------

พลับแห้งเกาหลี *คดคัม* มักจะมีความชุ่มชื้นอยู่ที่ 32%, โปรตีน 6.3%, ไขมัน 0.44%, คาร์บ 44.8%, ไฟเบอร์ 15% และขี้เถ้า 1.99% และให้พลังงาน (32g/ea) 75.8 กิโลแคลอรี

การนำไปประกอบอาหาร
------------------

ในอาหารเกาหลี พลับแห้งสามารถนำมาทานเปล่า ๆ หรือใช้ประกอบอาหารอื่นได้ เช่น *gotgam-ssam* ซึ่งทำโดยการห่อวอลนัตด้วยพลับแห้ง ส่วนพลับแห้งสอดไพน์นัตจะเสิร์ฟคู่กับ *suksil-gwa* หรือผลไม้แห้ง และยังใช้พลับแห้งเป็นส่วนประกอบหลักของ *sujeonggwa* (พันข์ซินนามอน)

ในวัฒนธรรมสมัยนิยม
------------------

ตำนานพื้นถิ่นของเกาหลีเรื่อง "เสือกับพลับแห้ง" เป็นเรื่องราวของเสือที่กลัวพลับแห้ง

ระเบียงภาพ
----------

* โฮชิงากิ เสิร์ฟเป็นขนมในญี่ปุ่น*โฮชิงากิ* เสิร์ฟเป็นขนมในญี่ปุ่น
* คดคัม เสิร์ฟเป็นขนมในเกาหลี*คดคัม* เสิร์ฟเป็นขนมในเกาหลี
* Gotgam-ssam ซึ่งมีวอลนัตเป็นไสเ*Gotgam-ssam* ซึ่งมีวอลนัตเป็นไสเ
* คางามิโมจิ เสิร์ฟกับพลับแห้งบนไม้*คางามิโมจิ* เสิร์ฟกับพลับแห้งบนไม้
* พลับแห้งจีนขายตามท้องถนนในอู๋โจวพลับแห้งจีนขายตามท้องถนนในอู๋โจว
* พลับแห้งในจีนพลับแห้งในจีน

อ้างอิง
-------

1. 1 2  Means, Becky (2 August 2010). "Dried Persimmon". *Houston Press*. สืบค้นเมื่อ 3 June 2017.
2. ↑  "수정과". *terms.naver.com* (ภาษาเกาหลี). สืบค้นเมื่อ 2021-05-09.
3. ↑  "gotgam" 곶감. *Doopedia* (ภาษาเกาหลี). Doosan Corporation. สืบค้นเมื่อ 3 June 2017.
4. ↑  Wan Yan Ling. "Grocery Ninja: Dried Persimmons Are a Taste of Honeyed Sunshine". *www.seriouseats.com* (ภาษาอังกฤษ). Serious Eats. สืบค้นเมื่อ 15 May 2018.
5. ↑  "How To Make Hoshigaki (Dried Persimmons)". *Root Simple*. 13 November 2012. สืบค้นเมื่อ 15 May 2018.
6. ↑  Mucci, Kristy (November 15, 2016). "This is the Kobe Beef of Dried Fruit". *SAVEUR* (ภาษาอังกฤษ). สืบค้นเมื่อ 19 May 2018.
7. ↑  "Go Go Tohoku". *www.facebook.com* (ภาษาอังกฤษ). สืบค้นเมื่อ 2020-09-01.
8. ↑  Korea Tourism Organization (5 October 2016). "Seasonal foods to eat this fall". *Stripes*. คลังข้อมูลเก่าเก็บจากแหล่งเดิมเมื่อ 1 August 2017. สืบค้นเมื่อ 3 June 2017.
9. ↑  "First lady to treat Trump couple with personally made refreshments". *Yonhap News Agency* (ภาษาอังกฤษ). 7 November 2017. สืบค้นเมื่อ 20 May 2018.
10. 1 2 3 4 5  이, 효지. "gotgam" 곶감. *Encyclopedia of Korean Culture* (ภาษาเกาหลี). Academy of Korean Studies. สืบค้นเมื่อ 3 June 2017.
11. ↑  Chung, Kyung-a (October 2014). "Season of Beauty, Season of Plenty". *KOREA*. Korean Culture and Information Service. คลังข้อมูลเก่าเก็บจากแหล่งเดิมเมื่อ 13 August 2017. สืบค้นเมื่อ 3 June 2017.
12. ↑  Kim, Sun-mi; Kim, Sarah (20 August 2015). "Taste of a fruit is the only trace of a happy youth". *Korea JoongAng Daily*. สืบค้นเมื่อ 3 June 2017.
13. ↑  Wi, Ki-cheol (2004). *The Tiger and Dried Persimmon*. Kookminbooks. ISBN 8911022241.

	* "The Tiger and Dried Persimmon". *Korea Literature Translation Institute*. คลังข้อมูลเก่าเก็บจากแหล่งเดิมเมื่อ 2017-08-13.
14. ↑  "The Tiger and the Persimmon" (PDF). *Jordan Schnitzer Museum of Art*. University of Oregon. สืบค้นเมื่อ 3 June 2017.

	* "EI". *Jordan Schnitzer Museum of Art*.